stanford-oval/wikipedia huggingface dataset:
ไตรโพรลิดีน

| --- | --- |

ข้อมูลทางคลินิก
ระดับความเสี่ยงต่อทารกในครรภ์:  C (US) 
ช่องทางการรับยา: Oral
รหัส ATC: R06AX07 (WHO) 
กฏหมาย
สถานะตามกฏหมาย:  OTC (US) 
ข้อมูลเภสัชจลนศาสตร์
ชีวประสิทธิผล: 4% oral ทางปาก
การจับกับโปรตีน: 90%
การเปลี่ยนแปลงยา: Hepatic (CYP2D6) ตับ
ครึ่งชีวิตทางชีวภาพ: 4-6 hours
การขับออก: Renal ไต
ตัวบ่งชี้
 ชื่อตามระบบ IUPAC 2-[(E) -1- (4-methylphenyl) -3-pyrrolidin-1-yl- prop-1-enyl]pyridine 
เลขทะเบียน CAS: 486-12-4
PubChem CID: 5282443
DrugBank: DB00427
ChemSpider: 4445597 Y
UNII: 2L8T9S52QM
ECHA InfoCard: 100.006.934 
ข้อมูลทางกายภาพและเคมี
สูตร: C19H22N2
มวลต่อโมล: 278.391 g/mol g·mol−1
แบบจำลอง 3D (JSmol): Interactive image
จุดหลอมเหลว: 60 องศาเซลเซียส (140 องศาฟาเรนไฮต์)
การละลายในน้ำ: 500 mg/mL (20 °C)
 SMILES n3c (\C (=C\CN1CCCC1) c2ccc (cc2) C) cccc3 
 InChI InChI=1S/C19H22N2/c1-16-7-9-17 (10-8-16) 18 (19-6-2-3-12-20-19) 11-15-21-13-4-5-14-21/h2-3,6-12H,4-5,13-15H2,1H3/b18-11+ Y Key:CBEQULMOCCWAQT-WOJGMQOQSA-N Y 
  (verify)
 สารานุกรมเภสัชกรรม
ไตรโพรลิดีน (อังกฤษ: triprolidine)
กลไกการออกฤทธิ์

ยับยั้งฮิสทามีนที่ตัวรับ H1 แบบแข่งขัน
ผลข้างเคียงของยา

อาจมีอาการ ปากแห้ง คอแห้ง ไม่สบายท้อง ง่วงซึม ปวดหัว ใจสั่น วิงเวียน นอนไม่หลับ อ่อนล้า คลื่นไส้อาเจียน มีปัญหาการมอง ปัสสาวะยาก ผื่นขึ้น ถ้ามีปัญหาควรปรึกษาแพทย์
คำเตือนและข้อควรระวัง

ควรบอกแพทย์ก่อนถ้าคุณเป็นโรค หอบหืด glaucoma ulcer prostate gland โต ความดันสูง seizures กำลังตั้งครรภ์ หรือให้นมบุตร
ไม่ควรดื่มสุราระหว่างใช้ยานี้
ควรบอกแพทย์ก่อนถ้าคุณทานยา นอนหลับ ยากล่อมประสาท ยาสงบระงับ ยาคลายกล้ามเนื้อ ยากดประสาท
คำแนะนำระหว่างใช้ยานี้

อาจมีอาการง่วง และลดความตื่นตัวในการทำงาน ดังนั้นไม่ควรขับรถหรือ ทำงานใกล้เครื่องจักร หากมีอาการเหล่านี้ และควรดูแลเด็ก เวลาที่ทำกิจกรรม อันตราย เช่น ขี่จักรยาน
ชื่อการค้า

Actifed Actil Cofed Consudine Hiscifed Nasolin Profed Polyfed Triprodinel
วิธีใช้

ผู้ใหญ่และเด็กที่อายุมากกว่า 12 ปี 2.5 mg ทุก 4 – 6 ชม. (ไม่เกิน 10 mg ใน 24 ชม. ถ้าทานทุก 6 ชม. ทานได้ไม่เกิน 4 ครั้ง / วัน )
เด็ก 6 ถึงน้อยกว่า 12 ปี 1.25 mg ทุก 4 – 6 ชม. ไม่เกิน 5 mg ใน 24 ชม.
เด็ก 4 ถึงน้อยกว่า 6 ปี 0.938 mg ทุก 4 – 6 ชม. ไม่เกิน 3.744 mg ใน 24 ชม.
เด็ก 4 เดือนถึงน้อยกว่า 2 ปี 0.313 mg ทุก 4 – 6 ชม. ไม่เกิน 1.252 mg ใน 24 ชม.
การเก็บรักษา

เก็บในภาชนะปิดสนิท กันแสง ในที่แห้ง พ้นจากมือเด็ก ที่อุณหภูมิห้อง 15 - 30 องศา C ไม่ควรเก็บยานี้ไว้ในช่องแข็ง
| ด ค กสารต้านฮิสตามีน (R06) |
| --- | --- |
Aminoalkyl ethers:  โบรมาซีน  คาร์บิน็อกซามีน  คลีมาสทีน  คลอร์เพน็อกซามีน  ไดเฟนิลพิราลีน  ไดเฟนไฮดรามีน  ด็อกซิลามีน  Orphenadrine  Phenyltoloxamine 
ทดแทน Alkylamine:  บรอมเฟนิรามีน  คลอร์เฟนามีน  เดกซ์บรอมเฟนิรามีน (+pseudoephedrine)  เดกซ์คลอเฟนิรามีน (+betamethasone)  ไดเมตินดีน  เฟนิรามีน  ทาลาสทีน 
ทดแทน Ethylenediamine:  คลอโรพิรามีน  ฮีสตาไพร์โรดีน  เมพิรามีน  เมทาพิริลีน  ไตรเพเลนนามีน 
Phenothiazine derivatives:  อะลิเมมาซีน  Fenethazine  ไฮดรอกซีเอทิลโปรเมทาซีน  ไอโซไทเพนดิล  มีควิตาซีน  เมทไดลาซีน  โอโซเมมาซีน  โปรเมทาซีน 
Piperazine derivatives:  บิวคลิซีน  เซทิไรซีน เลโวเซทิริซีน  คลอร์ไซคลิซีน  Cinnarizine  ไซคลิซีน  Hydroxyzine  เมคลิซีน  ออกซาโตไมด์ 
ใช้งานทั่วกาย:  แอนตาโซลีน  Azanator  อะซาตาดีน  ไซโปรเฮปตาดีน  เดปโตรพีน  อีบาสทีน  Emedastine  อีพินาสทีน  คีโตติเฟน  Latrepirdine  เมบไฮโดรลิน  ไมโซลาสทีน  Olopatadine  เฟนินดามีน  ไพเมตไทซีน  ปิร์โรบิวตามีน  Quifenadine  รูปาตาดีน  ไตรโพรลิดีน  เฉพาะจุด (อะคริวาสทีน  แอสเทมมีโซล  อะเซลาสทีน  Bilastine  เดสลอร์อาตาดีน  เฟกโซเฟนาดีน  ลอราตาดีน  เทอร์เฟนาดีน) 
ใช้งานเฉพาะจุด:  บามิพีน  คลอโรพิรามีน  คลอร์เพน็อกซามีน  คลีมาสทีน  ไดเมตินดีน  ไดเฟนไฮดรามีน  ไอโซไทเพนดิล  เมพิรามีน  โปรเมทาซีน  ทีนาลิดีน
ไดโนเสาร์

สำหรับภาพยนตร์การ์ตูนของ วอลต์ ดีสนีย์ ดูที่ ไดโนเสาร์ (ภาพยนตร์)
ไดโนเสาร์ (อังกฤษ: dinosaur) เป็นชื่อเรียกโดยรวมของสัตว์ดึกดำบรรพ์ในอันดับใหญ่ Dinosauria ซึ่งเคยครองระบบนิเวศบนพื้นพิภพ ในมหายุคมีโซโซอิก เป็นเวลานานถึง 165 ล้านปี ก่อนจะสูญพันธุ์ ไปเมื่อ 65 ล้านปีที่แล้ว คนส่วนใหญ่เข้าใจว่าไดโนเสาร์เป็นสัตว์เลื้อยคลาน แต่อันที่จริงไดโนเสาร์เป็นสัตว์ในอันดับหนึ่งที่มีลักษณะก้ำกึ่งระหว่างสัตว์เลื้อยคลานและนก
คำว่า ไดโนเสาร์ ในภาษาอังกฤษ dinosaur ถูกตั้งขึ้นโดย เซอร์ ริชาร์ด โอเวน นักบรรพชีวินวิทยา ชาวอังกฤษ ซึ่งเป็นการผสมของคำในภาษากรีกสองคำ คือคำว่า deinos (δεινός) (ใหญ่จนน่าสะพรึงกลัว) และคำว่า sauros (σαύρα) (สัตว์เลื้อยคลาน)
หลายคนเข้าใจผิดว่า ไดโนเสาร์ คือสัตว์ที่อาศัยอยู่ในมหายุคมีโซโซอิกทั้งหมด แต่จริง ๆ แล้ว ไดโนเสาร์ คือสัตว์ชนิดหนึ่งที่อาศัยอยู่บนพื้นดินเท่านั้น สัตว์บกบางชนิดที่คล้ายไดโนเสาร์ สัตว์น้ำและสัตว์ปีกที่มีลักษณะคล้ายไดโนเสาร์ ไม่ถือว่าเป็นไดโนเสาร์ เป็นเพียงสัตว์ชนิดที่อาศัยอยู่ในยุคเดียวกับไดโนเสาร์เท่านั้น
แม้ว่าไดโนเสาร์จะสูญพันธุ์ไปนานหลายล้านปีแล้ว แต่คำว่าไดโนเสาร์ก็ยังเป็นที่รู้จักกันอย่างแพร่หลาย ทั้งนี้อาจเป็นเพราะไดโนเสาร์นั้นนับว่าเป็นสัตว์ชนิดหนึ่ง ที่เต็มไปด้วยปริศนาและความน่าอัศจรรย์เป็นอันมากนั่นเอง
ประวัติการค้นพบ

มนุษย์ค้นพบซากดึกดำบรรพ์ไดโนเสาร์มาเป็นเวลานับพันปีแล้ว แต่ยังไม่มีผู้ใดเข้าใจอย่างถ่องแท้ว่าเศษซากเหล่านี้เป็นของสัตว์ชนิดใด และพากันคาดเดาไปต่าง  ๆ  นานา ชาวจีนมีความคิดว่านี่คือกระดูกของมังกร ขณะที่ชาวยุโรปเชื่อว่านี่เป็นสิ่งหลงเหลือของสัตว์ที่สูญพันธุ์ไปเมื่อครั้งเกิดน้ำท่วมโลกครั้งใหญ่ จนกระทั่งเมื่อมีการค้นพบซากดึกดำบรรพ์ในปี ค.ศ. 1822 โดย กิเดียน แมนเทล นักธรณีวิทยาชาวอังกฤษ ไดโนเสาร์ชนิดแรกของโลกจึงได้ถูกตั้งชื่อขึ้นว่า อิกัวโนดอน เนื่องจากซากดึกดำบรรพ์นี้มีลักษณะละม้ายคล้ายคลึงกับโครงกระดูกของตัวอิกัวนาในปัจจุบัน
สองปีต่อมา วิลเลียม บักแลนด์ (William Buckland)  ศาสตราจารย์ด้านธรณีวิทยา ประจำมหาวิทยาลัยออกซฟอร์ด ก็ได้เป็นคนแรกที่ตีพิมพ์ข้อเขียนอธิบายเกี่ยวกับไดโนเสาร์ในวารสารทางวิทยาศาสตร์ โดยเป็นไดโนเสาร์ชนิด เมกะโลซอรัส บักแลนดี (Megalosaurus bucklandii)  และการศึกษาซากดึกดำบรรรพ์ของสัตว์พวกกิ้งก่า ขนาดใหญ่นี้ก็ได้รับความนิยมเพิ่มขึ้นเรื่อย  ๆ จากนักวิทยาศาสตร์ทั้งในยุโรปและอเมริกา
จากนั้นในปี ค.ศ. 1842 เซอร์ ริชาร์ด โอเวน เห็นว่าซากดึกดำบรรพ์ขนาดใหญ่ที่ถูกค้นพบมีลักษณะหลายอย่างร่วมกัน จึงได้บัญญัติคำว่า ไดโนเสาร์ เพื่อจัดให้สัตว์เหล่านี้อยู่ในกลุ่มอนุกรมวิธานเดียวกัน นอกจากนี้ เซอร์ริชาร์ด โอเวน ยังได้จัดตั้งพิพิธภัณฑ์ประวัติศาสตร์ธรรมชาติ  ขึ้น ที่เซาท์เคนซิงตัน  กรุงลอนดอน เพื่อแสดงซากดึกดำบรรพ์ไดโนเสาร์ รวมทั้งหลักฐานทางธรณีวิทยาและชีววิทยาอื่น  ๆ ที่ถูกค้นพบ โดยได้รับการสนับสนุนจากเจ้าชายอัลเบิร์ตแห่งแซกซ์-โคเบิร์ก-โกทา (Prince Albert of Saxe-Coburg-Gotha)  พระสวามีของสมเด็จพระราชินีนาถวิกตอเรียแห่งสหราชอาณาจักร
จากนั้นมา ก็ได้มีการค้นหาซากดึกดำบรรพ์ไดโนเสาร์ในทุกทวีปทั่วโลก (รวมทั้งทวีปแอนตาร์กติกา) ทุกวันนี้มีคณะสำรวจซากดึกดำบรรพ์ไดโนเสาร์อยู่มากมาย ทำให้มีการค้นพบไดโนเสาร์ชนิดใหม่เพิ่มขึ้นอีกเป็นจำนวนมาก ประมาณว่ามีการค้นพบไดโนเสาร์ชนิดใหม่เพิ่มขี้นหนึ่งชนิดในทุกสัปดาห์ โดยทำเลทองในตอนนี้อยู่ที่ทางตอนใต้ของทวีปอเมริกาใต้ โดยเฉพาะประเทศอาร์เจนตินา และประเทศจีน
ลักษณะทางชีววิทยา

ไดโนเสาร์เป็นสัตว์เลื้อยคลานขนาดยักษ์ซึ่งพวกมันมีผิวหนังที่ปกคลุมเป็นเกล็ดเช่นเดียวกับ งู จระเข้ หรือ เต่า กระเพาะอาหารของไดโนเสาร์กินพืช มักมีขนาดใหญ่แต่อย่างไรก็ตามเนื่องจากเซลลูโลสของพืชทำให้บางครั้งมันจึงต้องกลืนก้อนหินไปช่วยย่อย ส่วนไดโนเสาร์กินเนื้อจะย่อยอาหารได้เร็วกว่า แต่กระนั้น ข้อมูลของไดโนเสาร์ยังไม่ทราบแน่ชัดนัก เนื่องจากไดโนเสาร์สูญพันธ์ไปหมดเหลือเพียงซากดึกดำบรรพ์ ดังนั้น นักบรรพชีวินวิทยาจึงต้องใช้ซากฟอสซิลนี้ในการสันนิษฐานของข้อมูลต่าง ๆ พฤติกรรม การล่าเหยื่อ และการดำรงชีวิตของไดโนเสาร์ขึ้นมา ซึ่งอาจจะไม่ตรงกับความเป็นจริงเท่าไรนัก
วิวัฒนาการ

บรรพบุรุษของไดโนเสาร์คือ อาร์โคซอร์ (archosaur)  ซึ่งไดโนเสาร์เริ่มแยกตัวออกมาจากอาร์โคซอร์ในยุค ไทรแอสซิก ไดโนเสาร์ชนิดแรกถือกำเนิดขึ้นราว ๆ 230 ล้านปีที่แล้ว หรือ 20 ล้านปี หลังจากเกิดการสูญพันธุ์เพอร์เมียน-ไทรแอสซิก (Permian-Triassic extinction event|Permian-Triassic extinction)  ซึ่งคร่าชีวิตของสิ่งมีชีวิตทั้งหมดบนโลกสมัยนั้นไปกว่า 90 เปอร์เซ็นต์
สายพันธุ์ไดโนเสาร์แพร่กระจายอย่างรวดเร็วหลังยุคไทรแอสซิก กล่าวได้ว่าในยุคทองของไดโนเสาร์ (ยุคจูแรสซิก และยุคครีเทเชียส) ทุกสิ่งมีชีวิตบนพื้นพิภพที่มีขนาดใหญ่กว่าหนึ่งเมตรคือไดโนเสาร์
จนกระทั่งเมื่อ 65 ล้านปีที่แล้ว การการสูญพันธุ์ครีเทเชียส-เทอร์เทียรี (Cretaceous-Tertiary extinction) ก็ได้กวาดล้างไดโนเสาร์จนสูญพันธุ์ เหลือเพียงไดโนเสาร์บางสายพันธุ์ที่เป็นบรรพบุรุษของนกในปัจจุบัน
ยุคต่าง ๆของไดโนเสาร์
มหายุคมีโซโซอิก (Mesaozoic Era) 65-225 ล้านปี ในยุคนี้มี 3 ยุค คือ ยุคไทรแอสซิก ยุคจูแรสซิก และยุคครีเทเชียส ในยุคไทรแอสซิกนี้ สภาพอากาศในขณะนั้นจะมี สภาพร้อนและแล้งมากขึ้นกว่าในอดีต ทำให้ต้นไม้ใหญ่น้อยในเขตร้อนสามารถเจริญเติบโตได้ ดีมาก จนกระทั่ง ไดโนเสาร์ตัวแรกได้ถือกำเนิดขึ้นมาบนโลกนี้ ไดโนเสาร์กลุ่มแรกที่ได้กำเนิดขึ้นมาจะมีขนาดเล็ก เดิน 2 เท้า และมีลักษณะพิเศษ คือ เท้ามีลักษณะคล้ายกับเท้าของนก ต่อมาในยุคจูแรสซิกนี้จัดว่าเป็นยุคที่เฟื่องฟูเป็นอย่างมาก บรรดาพืชพรรณธัญญาหารที่อุดมสมบูรณ์ ทำให้ไดโนเสาร์จำนวนมากขยายพันธุ์ไปอย่างรวดเร็ว ทำให้มีร่างกายใหญ่โต ซึ่งส่วนใหญ่จะกินพืชเป็นอาหาร และนกยังได้ถือกำเนิดขึ้นมาเป็นครั้งแรกในยุคนี้อีกด้วย ต่อมาในยุคครีเทเชียสนี้ จัดว่า เป็นยุคที่ไดโนเสาร์นั้นรุ่งเรื่องที่สุด เพราะยุคนี้ไดโนเสาร์ได้มีการพัฒนาพันธุ์ออกมาอย่างมากมาย
การจัดจำแนก

ไดโนเสาร์ถูกแบ่งออกเป็นสองอันดับใหญ่  ๆ  ตามลักษณะโครงสร้างของกระดูกเชิงกราน คือ Saurischia (เรียกไดโนเสาร์ในอันดับนี้ว่า ซอริสเชียน) ซึ่งมีลักษณะกระดูกเชิงกรานแบบสัตว์เลื้อยคลาน มีทั้งพวกกินพืชและกินสัตว์ และ :en:Ornithischia|Ornithischia (เรียกไดโนเสาร์ในอันดับนี้ว่า ออร์นิทิสเชียน) มีกระดูกเชิงกรานแบบนกและเป็นพวกกินพืชทั้งหมด
ไดโนเสาร์สะโพกสัตว์เลื้อยคลาน หรือ ซอริสเชียน (จากภาษากรีก แปลว่าสะโพกสัตว์พวกกิ้งก่า) เป็นไดโนเสาร์ที่คงโครงสร้างของกระดูกเชิงกรานตามบรรพบุรุษ ซอริสเชียนรวมไปถึงไดโนเสาร์เทอโรพอด (theropod)  (ไดโนเสาร์กินเนื้อเดินสองขา) และซอโรพอด (sauropod)  (ไดโนเสาร์กินพืชคอยาว)
ไดโนเสาร์สะโพกนก หรือ ออร์นิทิสเชียน (จากภาษากรีก แปลว่าสะโพกนก) เป็นไดโนเสาร์อีกอันดับหนึ่ง ส่วนใหญ่เดินสี่ขา และกินพืช
ไดโนเสาร์ในวัฒนธรรมสมัยนิยม

แม้ว่ายุคสมัยของไดโนเสาร์สิ้นสุดลงเป็นเวลาหลายสิบล้านปีแล้ว แต่ปัจจุบันไดโนเสาร์ยังคงปรากฏอยู่ในวัฒนธรรมสมัยนิยมและวิถีชีวิตประจำวันของมนุษย์ นิยายหลายเล่มมีการกล่าวถึงไดโนเสาร์ เช่น เพชรพระอุมา ของ พนมเทียน, เดอะลอสต์เวิลด์ (:en:The Lost World (Arthur Conan Doyle)|The Lost World)  ของ เซอร์ อาเทอร์ โคแนน ดอยล์, และ "จูราสสิค พาร์ค" (ซึ่งถ้าสะกดตามหลักการถ่ายคำต้องสะกดเป็น จูแรสซิกพาร์ก) ของ ไมเคิล ไครช์ตัน (Michael Crichton) ไม่เพียงแต่ในหนังสือนิยายเท่านั้น การ์ตูนสำหรับเด็กก็มีการกล่าวถึงไดโนเสาร์ด้วยเช่นกัน เช่นในเรื่อง มนุษย์หินฟลินท์สโตน (The Flintstones)  โดราเอมอน ตำรวจกาลเวลาและก๊องส์
นอกจากนี้ ไดโนเสาร์ยังได้ปรากฏตัวอยู่ในภาพยนตร์หลายเรื่อง เช่น คิงคอง (ปี ค.ศ. 1933) และ จูราสสิค พาร์ค (ปี ค.ศ. 1993) ซึ่งภาพยนตร์เรื่องหลังนี้ดัดแปลงมาจากนิยายของ ไมเคิล ไครช์ตัน และประสบความสำเร็จอย่างสูง เป็นการปลุกกระแสไดโนเสาร์ให้คนทั่วไปหันมาสนใจกันมากขึ้น ในปีค.ศ. 2000 Walt Disney ได้นำไดโนเสาร์มาสร้างเป็น ภาพยนตร์แอนิเมชัน ชื่อเรื่องว่า Dinosaur
ในปี 2549 มีภาพยนตร์เรื่องเกี่ยวกับพิพิธภัณฑ์ประวัติศาสตร์ธรรมชาติ (Natural History Museum) ชื่อ Night at the Museum ของ ชอน เลวี่ (Shawn Levy) มีเนื้อเรื่องเกี่ยวกับสิ่งต่าง ๆในพิพิธภัณฑ์ที่ต้องคำสาบให้กลับมีชีวิตขึ้นมาในตอนกลางคืน มีตัวเอกตัวหนึ่งเป็นไดโนเสาร์ชื่อซู (Sue) ซึ่งเป็นโครงกระดูกไดโนเสาร์ทีเร็กที่มีความสมบูรณ์ที่สุด มีขนาดลำตัวยาวกว่า 12.8 เมตร และความสูงถึงสะโพก 4 เมตร  ปัจจุบันจัดแสดงที่พิพิธภัณฑ์ Field Museum ที่ชิคาโก
ระหว่าง 23 กรกฎาคม - 30 กันยายน พ.ศ. 2550 ทางองค์การพิพิธภัณฑ์วิทยาศาสตร์แห่งชาติ (อพวช) ได้นำโครงกระดูกของซู มาจัดแสดงร่วมกับไดโนเสาร์ที่พบในประเทศไทย ที่พิพิธภัณฑ์วิทยาศาสตร์ คลอง 5 ปทุมธานี
ในประเทศไทย ไดโนเสาร์ได้รับเลือกให้เป็นสัตว์ประจำจังหวัดของจังหวัดขอนแก่น ส่วนในภาษาไทยนั้น ไดโนเสาร์มีความหมายนัยประวัติสำหรับใช้เรียกคนหัวโบราณ ล้าสมัย และน่าจะสูญพันธุ์ไปตั้งนานแล้ว บ้างก็ใช้ว่า ไดโนเสาร์เต่าล้านปี
ดูเพิ่ม

ไดโนเสาร์ในประเทศไทย
รายชื่อไดโนเสาร์
บรรพชีวินวิทยา
สัตว์เลื้อยคลาน
การสูญพันธุ์ครั้งใหญ่
สถานีย่อย:โลกไดโนเสาร์
การสูญพันธุ์ของไดโนเสาร์
แหล่งข้อมูลอื่น

| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
| --- | --- |
การแยกแยะหน่วยอนุกรมวิธาน:  Wikidata: Q430  Wikispecies: Dinosauria  BioLib: 18683  EoL: 3014672  Fossilworks: 91968  NCBI: 436486  uBio: 10345572 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  สารานุกรมของยูเครนสมัยใหม่ 
โครงกระดูกไดโนสาร์ทีเร็กซู ขณะจัดแสดงที่พิพิธภัณฑ์ที่ชิคาโก
วงศ์ทัวทารา

| วงศ์ทัวทารา ช่วงเวลาที่มีชีวิตอยู่: ต้นยุคจูแรสซิก–โฮโลซีน, 176–0Ma  PreꞒ Ꞓ O S D C P T J K Pg N      |
| --- | --- |

ทัวทารา (Sphenodon punctatus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Rhynchocephalia
วงศ์:: Sphenodontidae Cope, 1870 (conserved name)

ชนิดต้นแบบ
Hatteria punctata Gray, 1842
วงศ์ย่อย
 †Ankylosphenodon  †Cynosphenodon  †Oenosaurus  Sphenodon  †Zapatadon
ชื่อพ้อง
 Hatteriidae  Cope, 1864 (rejected name)  Rhynchocephalidae  Hoffmann, 1881 (rejected name)
วงศ์ทัวทารา (อังกฤษ: tuatara) เป็นวงศ์ของสัตว์เลื้อยคลานในอันดับทัวทารา (Rhynchocephalia) ใช้ชื่อวิทยาศาสตร์ว่า Sphenodontidae
ลักษณะทั่วไปของสัตว์เลื้อยคลานในวงศ์นี้ คือ มีลำตัวป้อม หัวและหางมีขนาดใหญ่ ฟันมีขนาดค่อนข้างใหญ่และมีรูปร่างแตกต่างกัน โดยมีฟันเขี้ยวอยู่ที่ส่วนนห้าสุดของกระดูกแมคซิลลาและกระดูกเดนทารี นอกจากนั้นยังมีฟันที่กระดูกพาลาทีนอีกด้วย ซึ่งลักษณะเช่นนี้จะไม่พบในกิ้งก่า ตัวฟันเกาะติดกับพื้นผิวกระดูกโดยตรง กะโหลกมีช่องเปิดบริเวณขมับ 2 ช่องแต่ยังคงมีกระดูกเทมเพอรัล ไม่มีกระดูกในชั้นหนัง ไม่มีแผ่นแก้วหู ทางด้านท้ายของช่องทวารร่วมมีถุงขนาดเล็กหนึ่งคู่ซึ่งเป็นโครงสร้างที่จะวิวัฒนาการไปเป็นถุงพีนิสคู่ในสัตว์เลื้อยคลานอันดับ Squamata สามารถปล่อยหางหลุดจากลำตัวได้
เป็นสัตว์ที่ประชากรส่วนใหญ่ในวงศ์สูญพันธุ์หมดไปแล้ว ตั้งแต่ยุคก่อนประวัติศาสตร์ ปัจจุบันเหลือเพียง 2 ชนิด ใน 1 สกุลเท่านั้น ที่ยังคงดำรงเผ่าพันธุ์อยู่ ซึ่งจะพบได้เฉพาะในนิวซีแลนด์เท่านั้น
การจำแนก

วงศ์ใหญ่ Sphenodontidae
Godavarisaurus †
Kaikaifilusaurus †
Kawasphenodon †
Lamarquesaurus †
Leptosaurus †
Pelecymela †
Sigmala †
Sphenovipera †
Theretairus †
Tingitana †
Rebbanosaurus †
Paleollanosaurus †
Polysphenodon †
Brachyrhinodon †
Whitakersaurus †
Clevosaurus †
วงศ์ย่อย Sphenodontinae
Ankylosphenodon †
Homoeosaurus †
Opisthias †
Sapheosaurus †
เผ่า Eilenodontini †
Toxolophosaurus †
Priosphenodon †
Eilenodon †
เผ่า Opisthodontia
Pamizinsaurus †
Sphenovipera †
Theretarius †
Zapatadon †
เผ่า Sphenodontini
Cynosphenodon †
Sphenodon
วงศ์นกเค้าแมว

| วงศ์นกเค้าแมว ช่วงเวลาที่มีชีวิตอยู่: สมัยอีโอซีนตอนต้น–ปัจจุบัน |
| --- | --- |

นกเค้าจุด (Athene brama) เป็นนกเค้าแมวชนิดหนึ่งที่พบในประเทศไทย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Strigiformes Wagler, 1830
วงศ์:: Strigidae Vigors, 1825

สกุล
 Megascops  Otus  Pyrroglaux  Gymnoglaux  Ptilopsis  Mimizuku  Bubo (incl. "Nyctea" "Ketupa and "Scotopelia")  Strix  Ciccaba  Lophostrix  Jubula  Pulsatrix  Surnia  Glaucidium  Xenoglaux  Micrathene  Athene  Aegolius  Ninox  Uroglaux  Nesasio  Mascarenotus †  Sceloglaux †  Grallistrix †  Ornimegalonyx †
ชื่อพ้อง
 Striginae sensu Sibley & Ahlquist
วงศ์นกเค้าแมว หรือ วงศ์นกเค้าแมวแท้ (อังกฤษ: true owl, typical owl, วงศ์: Strigidae) เป็นวงศ์ของนกล่าเหยื่อในอันดับ Strigiformes หรือนกเค้าแมว ใช้ชื่อวงศ์ว่า Strigidae ซึ่งแบ่งออกได้เป็น 2 วงศ์  (อีกวงศ์หนึ่ง นั่นคือ Tytonidae ซึ่งเป็นวงศ์ของนกแสก)
มีลักษณะทั่วไปที่เป็นลักษณะเด่นชัด คือ มีตากลมโตสีเหลือง และมีตาอยู่ด้านหน้า  ในบางสกุลหรือบางชนิด จะมีขนหูตั้งขึ้นต่อจากคิ้ว ตาสองข้างอยู่ด้านหน้า เหนือปาก เป็นเหมือนรูปจมูก มีเส้นสีที่แสดงเขตใบหน้าอย่างชัดเจน จะงอยปากงุ้มแหลมคม ปากงุ้มแหลม ปากและขาสีเนื้อ มีเล็บนิ้วยาวสำหรับฉีกเหยื่อที่จับได้
สีขนส่วนใหญ่ของหลัง-ปีก-อก และท้อง จะเป็นสีน้ำตาล-น้ำตาลเข้ม และมีลายน้ำตาลเข้ม-ดำ   อก และท้องจะมีสีอ่อน
กว่าหลังและปีก หางจะไม่ยาว   แต่ทั้งนี้ทั้งนั้น ลวดลายของอกและท้องรวมทั้งสีขนจะแตกต่างกันในแต่ละชนิด
นอกจากนี้แล้ว นกในวงศ์นี้ ยังสามารถหมุนคอได้เกือบรอบตัวได้ถึง 270 องศา เนื่องจากมีกระดูกสันหลังตรงคอ 14 ชิ้น ซึ่งมากกว่าสัตว์ชนิดใด ๆ ในโลก
โดยมากแล้วเป็นนกที่หากินในเวลากลางคืน โดยอาหารหลักได้แก่ หนู และสัตว์ชนิดอื่น เช่น สัตว์เลื้อยคลานขนาดเล็ก เป็นต้น มีพฤติกรรมการกินอาหารที่มักกลืนเหยื่อเข้าไปทั้งตัว และจะสำรอกส่วนที่ย่อยไม่ได้เช่น กระดูกหรือก้อนขน ออกมาเป็นก้อนทีหลัง อาจมีบางชนิดที่กินปลาเป็นอาหาร
มีขนาดแตกต่างกันมาก ตั้งแต่ นกเค้าเอลฟ์ (Micrathene whitneyi) ที่มีน้ำหนักเพียง 40 กรัม ความยาวลำตัวเพียง 14 เซนติเมตร ความยาวปีก 20 เซนติเมตร จนถึง นกเค้าอินทรียูเรเชีย (Bubo bubo) ที่มีความยาวปีกยาวกว่า 75 เซนติเมตร น้ำหนัก 4.20 กิโลกรัม นับเป็นนกที่มีขนาดใหญ่ที่สุดในวงศ์และอันดับนี้
ปัจจุบัน พบทั้งหมดราว 200 ชนิด แบ่งได้เป็น 25 สกุล ซึ่งสูญพันธุ์ไปแล้ว 4 (ดูในตาราง) พบได้ทุกทวีปทั่วโลก ไม่เว้นแม้แต่บริเวณขั้วโลกเหนือ พบได้ในหลากหลายภูมิประเทศ ตั้งแต่ในป่าดิบที่มีความสูงจากระดับน้ำทะเล 200 เมตร จนถึงชุมชนมนุษย์ในเมืองใหญ่ สำหรับในประเทศไทยพบได้ทั้งหมด 17 ชนิด
วงศ์ค้างคาวแวมไพร์แปลง

| วงศ์ค้างคาวแวมไพร์แปลง ช่วงเวลาที่มีชีวิตอยู่: โอลิโกซีนยุคต้น - ปัจจุบัน |
| --- | --- |

ใบหน้าของค้างคาวแวมไพร์แปลงใหญ่ (Megaderma lyra)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Chiroptera
วงศ์:: Megadermatidae H. Allen, 1864

สกุล
 Cardioderma  Lavia  Macroderma  Megaderma  Eudiscoderma
สำหรับค้างคาวแวมไพร์แปลงที่พบในภูมิภาคอเมริกากลาง ดูที่: ค้างคาวสเปกตรัม
วงศ์ค้างคาวแวมไพร์แปลง (อังกฤษ: False vampire bat) เป็นวงศ์ของสัตว์เลี้ยงลูกด้วยนมจำพวกค้างคาววงศ์หนึ่ง ใช้ชื่อวิทยาศาสตร์ว่า Megadermatidae
ค้างคาวในวงศ์นี้ มีถิ่นกำเนิดและกระจายพันธุ์ตั้งแต่ทวีปแอฟริกาตอนกลาง จนถึงเอเชียตะวันออกเฉียงใต้ และออสเตรเลีย แรกเริ่มมีความเข้าใจว่า ค้างคาวในวงศ์นี้กินเลือดสัตว์อื่นเป็นอาหาร เหมือนค้างคาวแวมไพร์ที่พบในทวีปอเมริกาใต้และอเมริกากลาง แต่หาใช่ความจริงไม่ เมื่อมีการศึกษามากขึ้น พบกว่าค้างคาวในวงศ์นี้กินแมลง รวมถึงสัตว์เลี้ยงลูกด้วยนมขนาดเล็กเป็นอาหาร และรวมถึงค้างคาวด้วยกันเองด้วย แต่พฤติกรรมนี้ยังเป็นที่ถกเถียงกันอยู่ว่าจริงหรือไม่
แบ่งออกได้เป็น 5 สกุล 6 ชนิด สำหรับในประเทศไทยพบทั้งหมด 3 ชนิด
การจำแนก

Cardioderma
ค้างคาวจมูกหัวใจ (Cardioderma cor)
Lavia
ค้างคาวปีกเหลือง (Lavia frons)
Macroderma
ค้างคาวผี (Macroderma gigas)
Megaderma (พบได้ในประเทศไทย)
ค้างคาวแวมไพร์แปลงเล็ก (Megaderma spasma)
ค้างคาวแวมไพร์แปลงใหญ่ (Megaderma lyra)
Eudiscoderma (พบได้ในประเทศไทย)
ค้างคาวแวมไพร์แปลงทองอารีย์ (Eudiscoderma thongareeae)
ดูเพิ่ม

ค้างคาวแวมไพร์
แหล่งข้อมูลอื่น

วงศ์ค้างคาวแวมไพร์แปลง (อังกฤษ)
เคทลิน แฟง

Taiwanese actress (born 2006)
| เคทลิน แฟง |
| --- | --- |
ฟางที่งาน 24th Taipei Film Awardsในเดือนกรกฎาคม พ.ศ. 2565
เกิด:  (2006-05-17) 17 พฤษภาคม ค.ศ. 2006 (18 ปี) สหรัฐ
ชื่ออื่น: ฟาง หยู-ถิง
การศึกษา: Taipei American School
อาชีพ: นักเรียน, นักแสดง
ปีปฏิบัติงาน: พ.ศ. 2564–ปัจจุบัน


ชื่อภาษาจีน
อักษรจีนตัวเต็ม: 方郁婷
อักษรจีนตัวย่อ: 方郁婷

ฮั่นยฺหวี่พินอิน: Fāng Yùtíng
 
 
 
เคทลิน แฟง (จีน: 方郁婷; ชื่อเกิด ฟาง หยู-ถิง (จีน: 方郁婷, เกิดวันที่ 17 พฤษภาคม พ.ศ. 2549) เป็นนักแสดงชาวไต้หวัน เธอได้รับรางวัลGolden Horse Award for Best New Performer และรางวัล Taipei Film Award สาขานักแสดงหน้าใหม่ยอดเยี่ยม จากบทบาทในภาพยนตร์เรื่อง American Girl (พ.ศ. 2564) ในปี พ.ศ. 2565 เมื่ออายุ 16 ปี ฟางกลายเป็นนักแสดงที่อายุน้อยที่สุดที่ได้รับการเสนอชื่อเข้าชิงรางวัลการแสดงทั้งสามจากGolden Horse Award for Best New Performer ได้แก่ Golden Horse Award, Best Leading Actress, Best New Performer และ Best Supporting Actress โดยสองรางวัลแรกมาจากเรื่อง American Girl และรางวัลหลังจากเรื่อง The Post-Truth World (พ.ศ. 2565)
ในเดือนมิถุนายน พ.ศ. 2566 เคทลิน แฟง ได้รับการคัดเลือกจากนักแสดงที่ได้รับรางวัลกว่า 100 คนในอุตสาหกรรมภาพยนตร์และโทรทัศน์ของไต้หวัน ให้เข้าร่วมในโครงการ Top Talents ซึ่งเป็นความร่วมมือระหว่างเทศกาลภาพยนตร์ไทเปและหน่วยงานส่งเสริมเนื้อหาสร้างสรรค์แห่งไต้หวัน (TAICCA) เพื่อส่งเสริมพรสวรรค์ของนักแสดงไต้หวันให้เป็นที่รู้จักทั่วโลก
ผลงาน > ภาพยนตร์

| ปี | ชื่อภาษาอังกฤษ | ชื่อเดิม | บทบาท | หมายเหตุ |
| --- | --- | --- | --- | --- |
| 2021 | American Girl | 美國女孩 | เหลียง ฟาง อี (เฟิน) | เฟิน อาจว่า เฟิ้น หรือ เฟิ่น |
| 2022 | The Post-Truth World | 罪後真相 | หลิว เฉินเฉิน |  |
| 2023 | Tales of Taipei | 愛情城事 | เอลิเซ่ |  |
ผลงาน > หนังสั้น

| ปี | ภาษาอังกฤษ ชื่อ | ชื่อเดิม | บทบาท | หมายเหตุ |
| --- | --- | --- | --- | --- |
| 2021 | Enchanted | 著迷 | สาวป๊อปคอร์น | หนังสั้น  (58th Golden Horse Awards opening act)  |
| 2023 | Cry Me Through Hell | 地獄催淚部 | เว่ยชง |  |
| 2023 | Be Natural | 自然一點 |  |  |
ผลงาน > ละครโทรทัศน์

| ปี | ชื่อภาษาอังกฤษ | ชื่อเดิม | บทบาท | เครือข่าย | หมายเหตุ |
| --- | --- | --- | --- | --- | --- |
| 2024 | Not a Murder Story | 茁劇場－非殺人小說 | เฉิน จื่อ เจี๋ย | Catchplay+, iQIYI & GTV |  |
ผลงาน > การปรากฏตัวในมิวสิกวิดีโอ

| ปี | ศิลปิน | ชื่อเพลง |
| --- | --- | --- |
| 2020 | Wendy Wander | "Rang Wo Zhu Jin Ni Xin Li" |
| 2022 | 831 | "Wo Bu Xiang Ni Xiang Ni Le" |
| 2022 | JJ Lin | "We Will" |
รางวัลและการเสนอชื่อเข้าชิง

| ปี | รางวัล | หมวดหมู่ | ผลงานที่ได้รับการเสนอชื่อ | ผลลัพธ์ | อ้างอิง |
| --- | --- | --- | --- | --- | --- |
| 2021 | 58th Golden Horse Awards | Best Leading Actress | American Girl | เสนอชื่อเข้าชิง |  |
| 2021 | 58th Golden Horse Awards | Best New Performer | American Girl | ชนะ |  |
| 2022 | 3rd Taiwan Film Critics Society | Best Actress | American Girl | เสนอชื่อเข้าชิง |  |
| 2022 | 24th Taipei Film Awards | Best Actress | American Girl | เสนอชื่อเข้าชิง |  |
| 2022 | 24th Taipei Film Awards | Best New Talent | American Girl | ชนะ |  |
| 2022 | 59th Golden Horse Awards | Best Supporting Actress | The Post-Truth World | เสนอชื่อเข้าชิง |  |
| 2023 | 25th Taipei Film Awards | Best Supporting Actress | The Post-Truth World | เสนอชื่อเข้าชิง |  |
แหล่งข้อมูลอื่น

เคทลิน แฟง ที่อินเทอร์เน็ตมูวีเดตาเบส
เคทลิน แฟง ที่อินสตาแกรม